Simen Key Grimsrud

Simen Key Grimsrud (født 22. mars 1992) er en norsk skihopper fra Asker som er en del av Asker SkiklubbAsker-skiklubb.no – Profil, Simen Grimsrud  (Besøkt 10. november 2013) og teamet Kollenhopp.Kollenhopp.no  (Besøkt 10. november 2013)

Grimsrud satt personlig rekord med 203 meter i Vikersundbakken den 24. januar 2013.
Han debuterte i verdenscupen i storbakkerennet på Lillehammer 25. november 2012 med en 28.-plass, som også er hans første verdenscuppoeng og hittil beste plassering.fis-ski.com – Lillehammer 2013, World Cup - Men's HS138 (besøkt 10. november 2013)

Grimsrud har deltatt i junior-VM to ganger og hans beste individuelle plassering er en 11.-plass. Han var også på det historiske laget som tok Norges første, og hittil eneste, gullmedalje i lagkonkurransen i Erzurum 2012.fis-ski.com – Erzurum 2012, FIS Junior World Ski Championships - Men's Team HS109 (besøkt 10. november 2013) De andre hopperne på laget var Mats Berggaard, Espen Røe og Phillip Sjøen.   

Grimsrud har flere topp 10-plasseringer i Kontinentalcupen med en 2.-plass i Brotterode den 4. februar 2012 som den beste.fis-ski.com – Brotterode 2012, Continental Cup - Men's HS110 (besøkt 10. november 2013) Han er norgesmester i laghopp både i senior- og junior klassen. Beste individuelle plasseringer i NM er 8.-plass i normalbakken på Rena i 2013 og en 3.-plass i junior NM i Midtstuen i 2011.  

Grimsrud representerte Norge under European Youth Olympic Festival i Szczyrk i Polen i 2009. Her ble han nummer åtte.

 Referanser 

 Eksterne lenker 

 Askergutt klinte til i Midtstubakken
 Trippel norsk i Brotterode
 Historisk lag-gull til Norge i junior-VM
 Seier til Grimsrud i FIS rennet på Notodden

Kategori:Norske skihoppere
Kategori:Personer fra Asker kommune
Kategori:Fødsler i 1992
Kategori:Juniorverdensmestere i skihopping